News Update: กองทุน ESG เทขายหุ้น Tencent หลังบริษัทถูกปรับลดระดับความโปร่งใส จากการแทรกแซงของรัฐในธุรกิจเอกชน - FINNOMENA
กองทุน ESG มากกว่า 10 แห่ง เทขายหุ้น Tencent คิดเป็นมูลค่ารวมมากกว่า 1 พันล้านดอลลาร์ ในช่วง 6 เดือนที่ผ่านมา จากความกังวลเกี่ยวกับการตรวจสอบของจีน ความเสี่ยงด้านกฎระเบียบที่เพิ่มขึ้น รวมถึงบริษัทถูกปรับลดระดับความโปร่งใส
22 ก.พ. 2566

กองทุน ESG มากกว่า 10 แห่ง เทขายหุ้น Tencent คิดเป็นมูลค่ารวมมากกว่า 1 พันล้านดอลลาร์ ในช่วง 6 เดือนที่ผ่านมา จากความกังวลเกี่ยวกับการตรวจสอบของจีน ความเสี่ยงด้านกฎระเบียบที่เพิ่มขึ้น รวมถึงบริษัทถูกปรับลดระดับความโปร่งใส
เมื่อปลายเดือน ส.ค. Sustainalytics บริษัทวิจัยและจัดอันดับ ESG ได้ปรับลดอันดับ Tencent ให้อยู่ในหมวด ‘ไม่ปฏิบัติตาม’ กับหลักการของ UN ตั้งแต่นั้นมา รวมแล้วกองทุน ESG ในยุโรปมากกว่า 40 แห่ง ได้เทขายหุ้นมากกว่า 1,200 ล้านดอลลาร์
แม้ว่านักลงทุน ESG จำนวนมากยังคงเป็นเจ้าของ Tencent และบริษัทอินเทอร์เน็ตอื่นๆ ของจีน แต่ความเคลื่อนไหวของกองทุนแสดงให้เห็นว่ามีความท้าทายที่เกิดจากบันทึกการสอดแนมและการปราบปรามเสรีภาพในการพูดของจีน รวมทั้งบนแพลตฟอร์มเช่น WeChat ของ Tencent
Simon MacMahon หัวหน้าฝ่ายวิจัย ESG ระดับโลกของ Sustainalytics ซึ่งเป็นหน่วยงานหนึ่งของ Morningstar ให้สัมภาษณ์ว่า การเซ็นเซอร์และการสอดแนมของทางการจีน กำลังขยายออกไปในเรื่องต่างๆ ทั้งศาสนา ปัญหา LGBT สงครามยูเครน และโควิด
นอกจาก Tencent แล้ว บริษัทอินเทอร์เน็ตอื่นๆ อย่าง Baidu และ Weibo ก็ถูกลดอันดับเช่นกัน ซึ่งทั้งสามบริษัทมีบทบาทสำคัญในเรื่องดังกล่าว
ขณะที่กองทุน Storebrand กล่าวว่า ได้ขายหุ้น Tencent ออกมาก จากการปรับลด Sustainalytics ขณะที่ Alecta กองทุนบำนาญที่ใหญ่ที่สุดของสวีเดนที่มีพอร์ตการลงทุน 107,000 ล้านดอลลาร์ ได้เทขายหุ้นเนื่องจากความเสี่ยงด้านกฎระเบียบจากการแทรกแซงของรัฐในธุรกิจเอกชน
อย่างไรก็ตาม กองทุน ESG ในเอเชียไม่เห็นด้วยกับทางฝั่งยุโรป และซื้อหุ้นจีนเพิ่ม 570 ล้านดอลลาร์ในเดือน ม.ค.
อ้างอิง: https://www.bloomberg.com/news/articles/2023-02-21/tencent-becomes-a-can-t-touch-stock-for-some-esg-investors?sref=e4t2werz 
——————-
👍 อย่าลืมกดไลก์ Page The Opportunity เพื่อไม่ให้พลาดโอกาสด้านการลงทุน
Facebook: https://finno.me/the-opp-fb
Youtube: https://finno.me/youtube-channel
แท็ก:
ESG
News Update
Tencent
กองทุน ESG
แชร์บทความ:
ผู้เขียน
THE OPPORTUNITY
ศูนย์รวมข่าวสารด้านเศรษฐกิจ และการเงิน เพื่อไม่ให้พลาดโอกาสด้านการลงทุน โดย FINNOMENA